Diari Oficial de la Generalitat Valenciana


Sumari del DOGV 9081, del 11-05-2021 (2021/4935)

RESOLUCIÓ de 4 de maig de 2021, de la Direcció General d'Obres Públiques, Transports i Mobilitat Sostenible, per la qual s'autoritza les persones titulars d'autoritzacions de taxi de diversos municipis de la província d'Alacant per a atendre les necessitats de transport de determinats pacients amb origen en municipis o àrees de prestació conjunta diferents dels que la seua autorització permet amb caràcter general.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9081

Data del DOGV
:   11-05-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/4935


Data del document
:   04-05-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 4 de maig de 2021, de la Direcció General d'Obres Públiques, Transports i Mobilitat Sostenible, per la qual s'autoritza les persones titulars d'autoritzacions de taxi de diversos municipis de la província d'Alacant per a atendre les necessitats de transport de determinats pacients amb origen en municipis o àrees de prestació conjunta diferents dels que la seua autorització permet amb caràcter general. [2021/4935]  
La Llei 13/2017, de 8 de novembre, de la Generalitat, del Taxi de la Comunitat Valenciana estableix, en el seu article 21, que la prestació del taxi es realitzarà, generalment, amb origen en el municipi o àrea de prestació conjunta on tinguen atorgada l'autorització el taxi. Així mateix, en el seu apartat 4 d'aquest article es permet que, prèvia autorització de la conselleria competent en matèria de transports, es puga, per raons d'interés públic, atendre necessitats justificades en àrees o municipis diferents del d'origen.  
L'Ordre de 26 d'abril de 2002, de la Conselleria de Sanitat, per la qual es regula el transport no concertat d'usuaris i dietes d'hostalatge i manutenció en l'àmbit de la Comunitat Valenciana estableix en l'Annex I, lletra b) 1, que pacients amb lesions que dificulten manifestament la deambulació, dèficits visuals severs, alteracions importants de la psicomotricitat, o portadors d'ortopròtesi, o pacients sotmesos a tractaments d'hemodiàlisi, es podran desplaçar mitjançant el servei de taxi.  
  
Per això, es fa necessari autoritzar amb caràcter previ la recollida de pacients, com els esmentats, pels taxis l'autorització de transports dels quals siga de localitats diferents d'aquells municipis que no compten amb autoritzacions de taxi pròpies, per a atendre les necessitats d'aquests de transport a l'Hospital Verge dels Lliris d'Alcoi, en els termes establits en l'article 21.4 de la Llei 13/2017, de 8 de novembre, del Taxi de la Comunitat Valenciana.  
Per tant, d'acord amb el que disposa la Llei 13/2017, de 8 de novembre, del Taxi de la Comunitat Valenciana, i en virtut de l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
Únic  
Autoritzar la recollida de pacients, descrits en l'Ordre de 26 d'abril de 2002, pels taxis de la província d'Alacant l'autorització de transports de la qual siga de localitats diferents dels municipis que no disposen de cap autorització de taxi (VT) per a atendre les necessitats de transport d'aquests a l'Hospital Verge dels Lliris d'Alcoi.  
  
Contra aquesta resolució, que no esgota la via administrativa, es podrà interposar un recurs d'alçada davant la secretària autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 4 de maig de 2021.- La directora general d'Obres Públiques, Transport i Mobilitat Sostenible: Roser Obrer Marco.